google/wiki40b huggingface dataset:
Walker Cup Match

Walker Cup Match er en serie golfmatcher som spilles annet hvert år mellom lag bestående av ledende amatørgolfere fra USA og Storbritannia og Irland. Konkurransen organiseres i samarbeid mellom Royal & Ancient Golf Club of St. Andrews (R&A) og United States Golf Association (USGA), og er oppkalt etter George Herbert Walker (farfar og navnebror til George H.W. Bush og oldefar til George W. Bush), som var president i USGA da konkurransen fikk sin oppstart i 1920.
Mio Otani

Landslaget

Mio Otani spilte 73 landskamper for Japans kvinnelandslag. Hun ble tatt ut i Japans tropp til VM i fotball 2003, Sommer-OL 2004 og VM i fotball 2007.
Frihandelsområde

Et frihandelsområde blir gjerne ansett som den minst omfattende av fire former for internasjonal økonomisk integrasjon. Frihandelsområder kjennetegnes ved at handelshindringer som toll og kvoter på handel mellom medlemslandene blir fjernet, mens medlemmene beholder sine individuelle handelshindringer overfor land utenfor frihandelsområdet. Tollunion, fellesmarked og økonomisk union er mer omfattende former for økonomisk integrasjon mellom stater.

Eksisterende frihandelsområder

North American Free Trade Area (NAFTA), som ble satt i funksjon i 1994, er et frihandelsområde bestående av Canada, USA og Mexico. Denne frihandelsavtalen er spesiell fordi den integrerer to høyt utviklede industriland med et utviklingsland.
ASEAN Free Trade Area (AFTA) er ASEAN-landenes frihandelsavtale. Selv om dette frihandelsområdet ikke inkluderer noen etablerte industriland, er variasjonene i økonomiske strukturer og økonomisk utviklingsnivå svært store.
Dicronorrhina johnstoni

Utseende

En stor (35-50 millimeter), skinnende ensfarget grønn gullbasse. Hannen har et "T"-formet, flatt horn i pannen, på hver side av dette en skarp pigg.

Levevis

Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.

Utbredelse

Arten er utbredt i den Demokratiske Republikken Kongo og Uganda.
Hodelin

Hodelin (norrønt hofu∂lín) er et hodetørkle for kvinner i form av et stykke lintøy som legges eller bindes omkring hodet. Betegnelsen bukes særlig om hodekleder og skaut i vikingtida og middelalderen. Hodelin ble tradisjonelt båret av gifte eller voksne kvinner.
Singalesisk skrift

Singalesisk skrift (singalesisk: සිංහල අක්ෂර මාලාව, Sinhala Akṣara Malava) er et skriftsystem og en abugida som brukes til å skrive det indoariske språket singalesisk på Sri Lanka. Skriften brukes også for å skrive de liturgiske språkene pāli og sanskrit. Singalesisk skrift har sitt opphav i brahmiskriften i det gamle India og kan spore sin opprinnelse tilbake til mer enn enn 2,500 år siden.
Det benyttes ofte to forskjellige alfabeter, eller et alfabet innenfor et annet alfabet, på grunn av to sett med bokstaver. Det primære settet, śuddha siṃhala (ශුද්ධ සිංහල) eller «ren singalesisk», også kalt eḷu hōḍiya (එළු හෝඩිය) eller eluskrift, kan representere alle språkets fonemer. Et utvidet sett,  miśra siṃhala (මිශ්‍ර සිංහල) eller «blandet singalesisk», er også tilgjengelig.
Bjurra

Handling

Bjurra er et nedlagt fiskevær i Lofoten. En sommerdag blir stedet besøkt av tretten barn fra en internatskole, sammen med vaktmester Pedersen og hans kone. Da fru Pedersen en dag brekker benet og må på sykehus, tar barna selv over styre og stell på øya. De lager avis, setter opp teaterforestillinger og etablerer idrettslag. Barna forfatter sågar en grunnlov og velger kommunestyre og president. På kort tid utvikler Bjurra-samfunnet seg til en levedyktig kommune med vaktmester Pedersen (Henki Kolstad) som æresborger.
Folake Akinyemi

Karriere

Hun deltok på både 100 og 200 meter ved junior-VM i friidrett 2008. Her ble hun slått ut i semifinalen på 100 meter, og i kvalifiseringsheatet på 200 meter. 
I 2009-sesongen var hun best i Norge på 200 meter, og nummer to på 100 meter etter tidligere klubbvenninne i BUL Ezinne Okparaebo. Hun deltok også ved EM i friidrett innendørs 2009 i Torino, men ble slått ut i semifinalen, med femteplass i sitt heat. Under EM i friidrett for juniorer i Novi Sad i Serbia, (EAA European U20 Championships) dominerte hun i de innledende rundene på 100m, og tok  sølv i 100m finalen på 11.47. Yasmin Kwadwo (11.42) fra Tyskland tok gullet.
Akinyemi ble også nr 6 i finalen på 200 meter.
I 2010 ble hun kvalifisert til VM i friidrett innendørs 2010 i Doha. Hun nådde semifinalen på 60 meter, men gikk ikke videre til finalen. Senere på året deltok hun også på 100 meter ved EM i friidrett 2010. Etter å ha vært i delt ledelse ved 30 meter i sitt forsøksheat fikk hun en avrivning i muskelen på forsiden av venstre lår og ramlet i bakken. Akinyemi kunne ikke delta mer i 2010-sesongen.
Den neste internasjonale deltakelsen for Akinyemi kom under EM U23 i Ostrava. Her løp hun på årsbeste 11.67 i forsøket, men ble slått ut i semifinalen med femteplass og 11.77.
Ved NM i friidrett 2011 fikk hun sølv på 100 meter, bak Ezinne Okparaebo, og gull på 1000 meter stafett (100m + 200m + 300m + 400m), sammen Astrid Mangen Cederkvist, Tine Teigene Dalen og Line Kloster. Hun løp også først i mål på 200 meter, men ble disket fordi hun hadde tråkket tre steg på streken. 
I 2012 trente Folake Akinyemi i en tremånedersperiode i Kingston, Jamaica, sammen med "Racers" treningsgruppe. I juni satte hun personlig rekord på 100 meter med 11.46 i Florø. Deretter ble det mer skadeproblemer, og hun avsluttet sesongen etter EM i friidrett i Helsinki, hvor hun ble slått ut i forsøket på 100 meter med tiden 11.62.
Huaneng Heggang kullkraftverk

Huaneng Heggang kullkraftverk er et kullkraftverk i Hegang i regionen Heilongjiang i det nordlige Kina. Det har en installert produksjonskapasitet på 1300 MW fordelt på 2 turbiner à 300 MW, samt en reaktorr på 600 MW under bygging. Anlegget stod ferdig med de to første turbinene i 2009.
Kazuhiko Tanabe

Karriere

Kazuhiko Tanabe startet sin profesjonelle karriere i Shonan Bellmare i 1999. Han har også spilt for Yokogawa Musashino.
New London Theatre

New London Theatre er et teater i Covent Garden i London, på hjørnet av Drury Lane og Parker Street. Det åpna i 1973, og har gjennom det meste av sin historie spilt musikaler. Mellom 1981 og 2002 spilte New London Theatre Cats, som dermed ble den lengst spilte musikalen gjennom tidene i London.
Da dagens teaterbygning ble reist i 1973, var det på den tomta der det stemningsfulle Winter Garden Theatre hadde stått, men hjørnet av Drury Lane og Parker Street har teatertradisjoner som går lenger tilbake i tid. I 1848 ble det bygd en music hall her – Mogul Saloon. Den var oppkalt etter tavernaen Great Mogul fra 1600-tallet, og tjener som eksempel på hvordan den engelske music hall-tradisjonen vokste ut av de eldre skjenkestedenes mer sporadiske underholdning. I 1911 ble Mogul Saloon revet og erstatta med New Middlesex Theatre of Varieties, som i 1919 skifta navn til Winter Garden Theatre.
Musikkens Venner Arendal

Musikkens Venner i Arendal er en forening som arrangerer klassiske konserter i Arendal.

Arkivet

Arkivet etter Musikkens Venner befinner seg på KUBEN i Arendal. Arkivet omfatter møtebøker og utklippsalbum.
Dark Angel (TV-serie)

Dark Angel er en amerikansk science fiction-TV-serie. Det ble bare spilt inn to sesonger av serien, som gikk på Fox fra oktober 2000 til mai 2002. TV-serien ble produsert av James Cameron og Charles H. Eglee.
Handlingen i serien foregår for det meste i et fiktivt Seattle i år 2020, selv om hovedpersonen Max ofte har tilbakeblikk til år 2009, da USA holder på å utvikle genetisk modifiserte soldater. I 2009 flykter tolv niårige transgeniske soldater fra Manticore, den hemmelige myndigheten som står for fremavlingen og utdanningen av soldatene. Et par måneder etter flukten inntreffer et terrorattentat kalt «the Pulse». Et kjernefysisk våpen skytes opp og detonerer over USA. Bomben får ingen direkte offer, ettersom detonasjonen skjedde så høyt opp. Derimot forårsaker bomben en så kraftig elektromagnetisk puls at nesten alle datamaskiner i USA ødelegges. Bortsett fra at USAs økonomi ødelegges, og at all kommunikasjon og lignende skades, så slettes også alle register. I dette kaoset lykkes de transgeniske rømlingene å skjule seg.
I 2020 er USA et U-land under unntakstilstand. En av de transgeniske, Max, eller X5-452 som hennes benevnelse er, bor i Seattle, og forsøker å finne de andre. Hun jobber som sykkelbud om dagene, men om natten jobber hun som innbruddstyv. En natt bryter hun seg inn hos Logan, som senere viser seg å være Eyes Only, en hacker som hacker seg inn på TV-sendinger og forteller sannheter som staten vil holde borte fra folket.
Det er også laget 2 sesonger av denne på film.
Prost Lassens gate (Kristiansand)

Prost Lassens gate (3-9, 4-14) er en boliggate i bydelen Grim i Kristiansand. 13 eiendommer er matrikulert til gaten. Den er en sidegate til Atillerivollen og har sitt løp over 150 meter mot vest til Grimsvollen. Gateløpet krysser Grimsbekken via en gangbro i den nederste delen av bekkens åpne løp og har derfor ingen gjennomgangstrafikk.
Gaten har sitt navn etter stiftsprost, ordfører og stortingsmann Paul Brodahl Lassen og fikk navn rundt 1915.
Fysikkforeningen

Fysikkforeningen er en forening for fysikkstudenter ved Fysisk Institutt ved Universitetet i Oslo. Fysikkforeningen står i dag for faglige og sosiale arrangementer rettet mot fysikkstudenter ved UiO.

Historie

Foreningen ble etablert den 25. november 1938 av professorer og studenter ved Fysisk Institutt. Den opprinnelige fysikkforeningen ble i 1953 til Norsk Fysisk Selskap. Fysikkforeningen drives fortsatt av studenter på bachelornivå, og styret består typisk av 15 personer som velges ved generalforsamling hvert halvår.
(En mer detaljert utgave av Fysikkforeningens historie er under utarbeidelse av Fysikkforeningen.)
Robert Ballard (musikkforlegger)

Robert Ballard (født rundt 1525/30; død i 1588) var en fransk musikkforlegger.
Sammen med fetteren fetteren Adrian Le Roy grunnla Ballard musikkforlaget Le Roy & Ballard i Paris 1551. Le Roy var musikalsk leder og Ballard forretningsmannen.
Forlaget fikk i 1552 kongelig privilegium i å publisere musikk, og bare i andre halvdel av 1500-tallet gav Le Roy & Ballard ut rundt 3 000 verk over 350 utgivelser.
Etter Le Roys død gikk monopolet over på familien Ballard alene og de klarte å forsvare det helt til 1790. Ballards sønner var også i musikkbransjen: Pierre overtok forlaget mens Robert (II) ble en kjent luttspiller, komponist av luttmusikk og luttlærer.
Profilprodukter

Profilprodukter (også kjent som reklameartikler eller på engelsk «promotional merchandise») er produkter som er merket med en virksomhets navn, logo eller varemerke. Disse produktene brukes i markedsføring eller promovering og blir eksempelvis gitt bort i forbindelse med messer, kampanjer eller aktiviteter i den hensikt å øke eksponeringen av bestemte budskap, produkt eller firma (firmaprofilering). Profilproduktene brukes ikke bare av kommersielle virksomheter, men også av politiske partier, organvisjoner, offentlige etater og kommuner. De ble tatt i bruk på begynnelsen av 1900-tallet og ble bevisst og konsekvent utnyttet i USA på 1950-tallet, blant annet med t-skjorter påført logoer og slagord.
Herpetologi

Herpetologi (gresk ἑρπετόν [herpeton] = «krypdyr») er læren om (amfibier og) krypdyr, og utgjør dermed en gren av zoologien.
Amfibiene omfatter frosker, padder og salamandere. Krypdyrene (reptilene) omfatter slanger, øgler (firfisle og stålorm), skilpadder, krokodiller og broøgler (tuatara). 
Herptiler er en fellesbetegnelse på amfibier og krypdyr.
Nord-Dakotas guvernør

Nord-Dakotas guvernør er den øverste valgte leder av Nord-Dakotas utøvende makt. Guvernøren har myndighet til å undertegne lover, og legge ned veto mot disse, samt å innkalle den lovgivende forsamlingen i beredskapssituasjoner. Guvernøren leder også «North Dakota Industrial Commission». Guvernøren har en egen embetsbolig, og det er ingen begrensninger på hvor mange ganger den enkelte kan bli valgt.
Jurodidae

Utseende

Små til middelsstore (3,5 - 7 millimeter), brunlige, fint hårete biller. Hodet har store, utstående fasettøyne og tre punktøyne (ocelli) i pannen. Kjevene er forholdsvis store og framoverrettede. Antennene er trådformede til spoleformede, så lange som hode og pronotum eller kortere. Pronotum er forholdsvis lite, knapt bredere enn hodet, bredest foran midten, ofte med lengdefurer. Forhoftene er sammenstøtende, beina nokså tynne. Dekkvingene har er mye bredere enn pronotum, med markerte "skuldre", bredest bak midten, med punktrader men ikke rader av firkantede celler som hos mange andre primitive biller.

Historie

Gruppen er kjent fra fossiler tilbake til Jura-tiden, 160 millioner år før nåtid. Den er bare funnet i Kina og det østlige Sibir. Det er interessant at den eneste kjente nålevende arten også lever i dette området.
Familien har antagelig alltid vært sjelden og det er ikke kjent noe spor av den på de 145 millioner år som ligger mellom den yngste av de fossile artene og den nålevende arten.
Backslick

Backslick, slickhair eller glatt bakoversleik er en bakoverkjemmet, noe lengre frisyre som først og fremst bæres av gutter og menn. Frisyren kan skapes ved hjelp av for eksempel hårgelé, brylkrem, voks eller lignende. For å skape frisyren brukes en kam som dras gjennom håret. Frisyren forbindes gjerne i populærkulturen med sosser og stekare (rik, svensk overklasseungdom).
Den norske sjømannskirken (Miami)

Den norske sjømannskirken i Miami (H.K.H. Kronprinsesse Mette-Marits kirke, Scandinavian Church & Center) er en norsk sjømannskirke som ligger i Davie, ca. 45 minutters kjøring nord for downtown Miami og ca. 20 minutter vest for Fort Lauderdale i delstaten Florida i USA.
Området har blitt et stadig viktigere trafikknutepunkt for nordmenn på gjennomreise (cruiseskip og annen skipstrafikk og via lufthavnene i området), i tillegg til de fastboende nordmenn og skandinaver.
Kirken ble etablert i 1981 og holdt de første åra til i en trailervogn på havna i Miami. I 2011 ble det bygget egen kirke, lokalisert til Davie. Kirken ble innviet i november 2011 av kronprinsesse Mette-Marit.
Pariproca

Utbredelse

Arten lever på Borneo.
Skjálfandi

Skjálfandi er en bukt nord på Island. Navnet betyr «skjelvende» på norsk og kan referere til jordskjelv som oppstår ganske ofte i området. Dei fleste jordskjelvne er derimot for svake til at de kan merkest.
Bukten ble opprinnelig dannet av isbreer og to elver munner ut i den: Skjálfandafljót, som er en breelv og Laxá som er en ferskvannselv. Laxá er kjent for laksen som finns her (lax betyr laks på norsk) og deler av elven er vernet av Ramsar-konvensjonen.
Det største stedet i Skjálfandi er Húsavík, som ligger på andre siden for Kinnarfjöll, fjellkjeden på andre sida av bukten og som er dekket av snø året rundt. Den høyeste toppen her er på rundt 1 100 meter. Som de fleste fjell på Island har de vulkansk opprinnelse.
Bukten er kjent for de mange hvalartene som stundom held til her. Det er lettest å observere disse på hvalsafari fra Húsavík.
Den svenske vikingen Gardar Svavarsson var den første europeeren som bosette seg på Island, rundt 860. Han bygde et hus Skjálfandi, men var her bare ett år før han forlot Island igjen.
Ryfylke fogderi

Ryfylke fogderi var et fogderi som sammen med Jæderen og Dalene fogderi utgjorde Stavanger amt (nå Rogaland fylke). Det grenset i sør til Jæderen og Dalene fogderi og i nord til Søndhordland fogderi og Hardanger og Voss fogderi i Hordaland fylke. Fogderiets utbredelse tilsvarer i hovedtrekk de nåværende distriktene Haugalandet og Ryfylke.
It (TV-serie)

It (også kjent som Stephen King's IT) skrekkserie på to episoder som gikk på ABC i 1990. Den er basert på Stephen Kings roman med samme navn. Historien kretser rundt en interdimensjonal rovdyrkaktig livsform som rett og slett blir kalt It, som har evnen til å forvandle seg til sitt byttedyrs verste frykt slik at det utnytter frykten og fobiene til sine ofre, mens også kamuflerer seg når den jakter. De viktigste hovedpersonene er The Losers Club, eller The Lucky Seven, en gruppe sosiale utskudd som oppdager It og sverger å ødelegge ham med alle midler. Serien foregår over to forskjellige tidsperioder, den første da taperne først oppdager It, og den andre når de blir kalt tilbake for å beseire It, som har dukket opp igjen. It viser seg hovedsakelig i form av en sadistisk, spøkefull klovn kalt Pennywise Dancing Clown, som lokker til seg barn og dreper dem. Handlingen foregår i den fiktive byen Derry i delstaten Maine i USA i de to nevnte tidsperiodene, 1960 og 1990.
Filmens skuespillere omfatter Dennis Christopher, Annette O'Toole, John Ritter, Richard Thomas, Tim Reid, Michael Cole, og Tim Curry som den onde Pennywise. I andre roller finner vi Jonathan Brandis, Gabe Khout, Emily Perkins, Seth Green, Ben Heller, Olivia Hussey og Laura Harris.
Gazi Husrev-beg-biblioteket

Gazi Husrev-beg-biblioteket (Gazi Husrev-begova biblioteka) er et bibliotek i Sarajevo i Bosnia-Hercegovina.
Biblioteket ble opprettet i 1537, som en av flere institusjoner i Sarajevo grunnlagt av Gazi Husrev-beg, som var guvernør for den osmanske provinsen Bosnia. Biblioteket huser over 100 000 enheter. Biblioteket har en av de største samlingene av orientalske manuskripter i Europa, herunder arabiske, persiske og tyrkiske skrifter, og er den største samlingen av osmanske manuskripter utenfor Tyrkia.
Under Bosnia-krigen på 1990-tallet var viktige deler av bibliotekets samling bortgjemt, og i 2014 ble en ny bibliotekbygning finansiert av Qatar åpnet.
.td

Registrering

Registreringer foretas direkte på andre nivå.
Yell

Yell er en øy i North Isles på Shetland i Skottland. Øya er Shetlands nest største, med en lengde på 27 kilometer og en bredde på 11 kilometer og et samlet areal på 212 km². Øya hadde 957 innbyggere i 2001. De største bosetningene er Burravoe, Mid Yell, Cullivoe, Gloup, Gutcher og Ulsta.
Øya har fergeforbindelser over Yell-sundet, fra Ulsta til Toft på Mainland, i sør og over Bluemull-sundet, fra Gutcher til Belmont på Unst, i nord. Fergeforbindelsene er en del av veien A968, som knytter den nordlige delen av Shetland til Mainland. Fra Gutcher går det også ferge til Hamars Ness på Fetlar.
Xylotrupes reductus

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten lever i Sri Lanka.
Golofa xiximeca

Utseende

En stor (40–50 millimeter), rødbrun hornbille. Hannen har et langt, tynt, litt krumt horn på hodet, dette har noen korte tenner på oversiden, og et langt, bredt, svart, foroverkrummet horn på pronotum. Dette er noe utvidet i spissen og danner en "paraply" over hodet, på forsiden kledt med gule hår. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten finnes i Mellom-Amerika, i alle fall i Mexico.
Palpibidion

Utseende

En ganske liten, lang og tynn, blank, brunrød trebukk men gulaktige tegninger på dekkvingene. Antennene er tynne og betydelig lengre enn kroppen. Pronotum er mye lengre enn bredt, sylindrisk. Dekkvingene er smale og jevnbrede, rundede i spissen. Beina er forholdsvis lange og slanke.

Utbredelse

Arten er utbredt i Brasil og Bolivia.
Günther Schüssler

Utdannelse og virke

Schüssler førte fra ung alder av et omflakkende liv med læreår i Nord-Tyskland, Schleswig-Holstein og Danmark, idet han utdannet seg til tømmermann, byggmester og murer frem mot 1870. Han kom til Norge rundt 1855: først Drammen, så Kongsvinger, og han var også innom Stavanger. Fra rundt 1870 ble han relativt bofast i Kongsvingerområdet.
De tidligste byggeoppdragene i Kongsvingerområdet var villaer på 1850-tallet. Blant dem var også hans egen villa (1859) i Oberst Krebs gate, som skal være sterkt ombygget.
Schüssler hadde mange oppdrag for jernbanen og samarbeidet mye med arkitektene H.E. Schirmer og Wilhelm von Hanno. Ikke minst gjaldt dette jernbanestasjoner langs Kongsvingerbanen på 1860-tallet. Han deltok også ved oppføringen av stasjoner på Randsfjordbanen i 1868–69 etter tegninger av Georg Bull, og rundt 1871 oppførte han samme arkitekts stasjonsbygninger langs Rørosbanen mellom Grundset og Rena. Videre oppførte han stasjonsbygninger tegnet av Paul Due langs Solørbanens søndre del rundt 1893. Dessuten tegnet han selv stasjonsbygninger for Urskog-Hølandsbanen («Tertitten») rundt 1896. De fleste av de sistnevnte er siden revet, men Bjørkelangen står fortsatt, om enn noe ombygget. Stasjonsbygningen fra Killingmo er flyttet til Jernbanemuseet på Hamar, stasjonsbygningene fra henholdsvis Finstadbru og Mork er flyttet til henholdsvis Bingsfos og Fossum på den gjenværende delen av Urskog-Hølandsbanen. En kopi av stasjonsbygningen på Bjørkelangen er oppført på Urskog-Hølandsbanens utgangsstasjon i Sørumsand.
Schüssler oppførte også en rekke kirker, dels etter egne tegninger, dels etter andres, og han restaurerte flere kirker.
Etter ca. 1880 ble trolig de fleste arbeidene utført sammen med sønnen, Fredrik Schüssler. Schüsslers arbeider er preget av nygotikk og sveitserstil.
Birdman (film)

Priser og nominasjoner

Under oscarseremonien den 22. februar 2015 ble Birdman tildelt Oscar for beste film laget i filmåret 2014. Filmen fikk også Oscar for beste originalmanus. Iñárritu vant Oscar for beste regi, og sjefsfotograf Emmanuel Lubezki vant Oscar for beste fotografi.
Filmen ble nominert til syv Golden Globe-priser, blant annet for beste regissør, beste film innenfor musikal eller komedie, beste mannlige skuespiller i en film (Keaton), beste mannlige skuespiller i en birolle (Norton) og beste kvinnelige skuespiller i en birolle (Stone).

Handling

Birdman handler om den avdankede skuespilleren Riggman Thomson (Keaton) som tyve år tidligere ble berømt for rollen som superhelten Birdman i en filmtrilogi. I filmens nåtid plages Riggman av vrangforestillinger; han hører til stadighet Birdmans kritiske og hånlige kommentarer inne i hodet sitt. Han får en rolle i et teaterstykke på Broadway (en oppsetning basert på Raymond Carvers novelle What We Talk About When We Talk About Love) og forsøker å stable karrieren sin på bena igjen. Samtidig må han takle både sine egne psykiske problemer, familieproblemer og utfordringer internt i teaterensemblet.
Bologna FC 1909

Stadion

Bologna spiller sine hjemmekamper på Stadio Renato Dall'Ara. Dall'Ara er det største idrettsanlegget i byen og er oppkalt etter  tidligere klubb-president Renato Dall'Ara, som døde tre dager før serieavslutningen i Serie A i 1964. Stadion har en kapasitet på 38 279 og har vært Bolognas hjemmebane siden 1927. Tidligere ble kalt «Littoriale» (1927–1945) og «Comunale», før det fikk nåværende navn i 1983. Curva Bulgarelli (på norsk, Bulgarelli-svingen), er svingen til Bolognas supportere og er oppkalt etter spilleren Giacomo Bulgarelli.
Fylkesvei 5930

Fylkesveg 5930 går mellom Fjøra kai og Sjølbøskor i Norddal kommune. Veien er 3,7 km lang.
Frem til 2019 hadde veien betegnelsen Fv93.